വിമാനം കയറിയിട്ടെ നിങ്ങള് ഇത് കേരളത്തിലെ മാധ്യമങ്ങളോട് പറയാവു അല്ലെങ്കില് സമരം ചെയ്ത് കേരള സര്ക്കാര് നിങ്ങളുടെ യാത്രമുടക്കും കിറ്റക്സിന്റെ വരവില് ട്രോളി തെലുങ്കാന മന്ത്രി കെ.ടി.രാമറാവു വൈറലായി മന്ത്രിയുടെ പ്രസംഗം ഹൈദരാബാദ്: കിറ്റക്സ് കേരളം വിട്ടതിനെച്ചൊല്ലിയുള്ള ചര്ച്ചകള് ഇപ്പോഴും അവസാനിച്ചിട്ടില്ല. ഇതിനിടയില് കഴിഞ്ഞ ദിവസം കിറ്റക്സ് തങ്ങളുടെ വ്യവസായം തെലുങ്കാനയില് ആരംഭിക്കുന്നതുമായി ബന്ധപ്പെട്ട് കരാര് ഒപ്പിടുകയും ചെയ്തു. കിറ്റക്സിന്റെ തെലുങ്കാനയിലേക്കുള്ള യാത്രയെക്കുറിച്ച് സാബു എം ജേക്കബ് പറഞ്ഞ കഥകള് മാത്രമാണ് ഇതുവരെ നമ്മള് കേട്ടത്. എന്നാലിപ്പോഴിതാ തെലുങ്കാന കിറ്റക്സിനെ സ്വാഗതം ചെയ്ത സംഭവം ആദ്യം മുതല് പങ്കുവെച്ചിരിക്കുകുകയാണ് തെലങ്കാന ഐടി, വ്യവസായ മന്ത്രി കെ.ടി.രാമറാവു. കേരള സര്ക്കാറിനെ ട്രോളിക്കൊണ്ടാണ് മന്ത്രിയുടെ പ്രസംഗം.കേരളം വിടുന്നതിന് മുന്പ് ഒരു കാരണവശാലും ഇ വിവരം പുറത്ത് പറയരുതെന്നും പറഞ്ഞാല് സമരം ചെയ്ത് അവര് നിങ്ങളുടെ യാത്രമുടക്കുമെന്നു താന് സാബുവിനോട് പറഞ്ഞതായും മന്ത്രി പ്രസംഗത്തില് പരാമര്ശിക്കുന്നുണ്ട്. ഒരു പൊതുചടങ്ങിനിടെയാണ് കേരളത്തിലെ വ്യവസായ രംഗത്തെയും സര്ക്കാരിന്റെ നിലപാടുകളെയും ട്രോളിക്കൊണ്ടുള്ള കെ.ടി.രാമറാവുവിന്റെ പ്രസംഗം.ദിവസേന ഒന്നിലേറെ പത്രങ്ങള് വായിക്കുന്ന ആളാണ് താന്.അങ്ങിനെ പത്ര വായനക്കിടയിലാണ് കിറ്റക്സ് കേരളം വിടുന്നു എന്ന വാര്ത്ത തന്റെ ശ്രദ്ധയില് പെടുന്നത്.പക്ഷെ എവിടെക്കാണ് കിറ്റക്സ് പോകുന്നതെന്ന് പത്രത്തില് ഇല്ലായിരുന്നു. അന്നുതന്നെ ഞാന് നേരിട്ട് സാബുവുമായി ബന്ധപ്പെട്ടു. ഫെയ്ക്കാണെന്ന് തെറ്റുധരിച്ചാവും ആദ്യം സാബു പ്രതികരിച്ചില്ല.പിന്നെയും ശ്രമം തുടര്ന്നപ്പോള് സാബുവിനെ ബന്ധപ്പെടുകയും തന്റെ ക്ഷണം അറിയിക്കുകയും സംസ്ഥാനത്തെ വ്യവസായ വകുപ്പിനെക്കുറിച്ച് വ്യക്തമാക്കികൊടുക്കുകയും ചെയ്തു. നേരില് വന്നുകണ്ട് കാര്യങ്ങള് ബോധ്യപ്പെട്ടിട്ടു നിക്ഷേപം നടത്തിയാല് മതിയെന്ന് പറഞ്ഞു. ആ ആഴ്ചതന്നെ വരാന് അദ്ദേഹത്തെ നിര്ബന്ധിച്ചു. കോവിഡ് ആയതിനാല് തെലങ്കാന സര്ക്കാര് സ്വകാര്യ വിമാനം അയയ്ക്കാമെന്നും പറഞ്ഞു. അത് സാബുവിന് വലിയ അദ്ഭുതമായി. കാര്യമായി തന്നെയല്ലേ പറയുന്നതെന്ന് അദ്ദേഹം ചോദിച്ചു. തീര്ച്ചയായുമെന്ന് ഞാനും പറഞ്ഞു. എങ്കില് വിമാനം അയച്ച് ക്ഷണിക്കുന്ന വിവരം കേരളത്തിലെ ജനങ്ങളോടും മാധ്യമങ്ങളോടും പറയട്ടെ എന്ന് സാബു എന്നോട് ചോദിച്ചു. തീര്ച്ചയായും പറയാം, പക്ഷേ ഒരു നിബന്ധനയുണ്ട്. കേരളത്തോട് ഇക്കാര്യം പറയുന്നത് വിമാനത്തില് കയറിയ ശേഷം മതി. അല്ലെങ്കില് കേരള സര്ക്കാര് നിങ്ങളുടെ വീടിനും ഓഫിസിനും മുന്നില്വന്ന് സമരം ഇരിക്കും. നിങ്ങളെ പുറത്തേക്ക് വിടാന് സമ്മതിക്കില്ല. അതു സംഭവിക്കരുത്. അതുകൊണ്ടു വിമാനത്തില് കയറിയ ശേഷം മാത്രം പറഞ്ഞാല് മതി.. രാമറാവു പറയുന്നു.കിറ്റെക്സുമായി നടത്തിയ കൂടിക്കാഴ്ചയുടെ ഓരോ സംഭവങ്ങളും നിമിഷങ്ങളും എണ്ണിയെണ്ണി പറഞ്ഞാണ് രാമറാവു സംസാരിക്കുന്നത്. പ്രസംഗത്തിന്റെ വീഡിയോ ഇതിനോടകം തന്നെ സോഷ്യല് മീഡിയയില് വൈറലായിക്കഴിഞ്ഞു. സന്ദര്ശനത്തിനു പിന്നാലെ വാറങ്കലിലെ മെഗാ ടെക്സ്റ്റൈല് പാര്ക്കിലെയും ഹൈദരാബാദിലെ ഇന്ഡസ്ട്രിയല് പാര്ക്കിലെയും പദ്ധതികളുടെ കരാറിലാണ് കിറ്റെക്സ് ഒപ്പിട്ടത്. തെലങ്കാന സര്ക്കാരിന് വേണ്ടി വ്യവസായ വകുപ്പ് പ്രിന്സിപ്പല് സെക്രട്ടറി ജയേഷ് രഞ്ജനും കിറ്റെക്സിനു വേണ്ടി മാനേജിങ് ഡയറക്ടര് സാബു എം.ജേക്കബുമാണ് ഹൈദരാബാദില് കരാറില് ഒപ്പിട്ടത്. വന് ആനുകൂല്യങ്ങളാണ് തെലങ്കാനയില് നിക്ഷേപത്തിനായി സര്ക്കാര് കിറ്റെക്സിന് നല്കിയിരിക്കുന്നതെന്ന് സാബു ജേക്കബ് പറഞ്ഞിരുന്നു.വ്യവസായ മന്ത്രി കെ.ടി. രാമറാവുവുമായി കൂടിക്കാഴ്ച നടത്തിയ ശേഷമായിരുന്നു ഒപ്പിടല്.തെലങ്കാനയെ കൂടാതെ ഇന്ത്യയിലെ മറ്റ് 9 സംസ്ഥാനങ്ങളും ശ്രീലങ്ക, യുഎഇ, ബഹ്റൈന്, മൗറീഷ്യസ്, ബംഗ്ലാദേശ് എന്നീ രാജ്യങ്ങളും കിറ്റെക്സിനെ നിക്ഷേപത്തിനായി ക്ഷണിച്ചിട്ടുണ്ട്. കേരളത്തില് വലിയ വിവാദം സൃഷ്ടിച്ചാണ് കിറ്റെക്സ് സംസ്ഥാനം വിട്ടതും. ഒരു മാസത്തിനുള്ളില് വിവിധ സര്ക്കാര് വകുപ്പുകളുടെ തുടര്ച്ചയായ പരിശോധനയെ തുടര്ന്നാണ് കിറ്റെക്സ് കേരളത്തില് നടത്താനിരുന്ന 3500 കോടിയുടെ നിക്ഷേപ പദ്ധതിയില്നിന്നു പിന്വാങ്ങിയത്. കുട്ടികളുടെ വസ്ത്ര നിര്മ്മാണ രംഗത്തെ ലോകത്തിലെ രണ്ടാമത്തെ ബ്രാന്ഡാണ് കിറ്റെക്സ്. Stories you may Like